Brownies+med+marinert+frukt

Ingredienser

 * Brownies: (stor langpanne)
 * **6 stk** egg
 * **9 dl** sukker
 * **450 g** margarin
 * **5 dl** hvetemel
 * **9 ss** kakaopulver eller 250 g mørk kokesjokolade
 * **2 ts** vaniljesukker
 * **½ dl** grovhakkede valnøttkjerner (kan sløyfes)
 * Marinade og frukt:
 * **4 dl** sukker
 * **2 dl** vann
 * **1 stk** stjerneanis
 * **1 stk** sitrongress
 * **300 g** jordbær eller røde plommer, fersken, blåbær, melon, etc.

Slik gjør du:
1. Pisk sammen egg og sukker. Stopp før du har eggedosis.

2. Smelt smøret. Bruker du kokesjokolade, smelter du sjokoladen i det varme smøret før det helles i eggeblandingen under omrøring. Bruker du kakao blandes det med de andre tørre ingrediensene.

3. Bland i alt det tørre med en slikkepott.

4. Ha den seigtflytende røren i en langpanne med bakepapir.

5. Stek på 175° C i ca. 15 minutter (varmluft), eller ca. 20 minutter hvis du ikke har varmluft.

6. Husk at en brownie kan ha en nesten flytende kjerne. Den må for all del ikke stekes for mye, da blir den tørr.

Marinade og frukt: 1. Bank sitrongresset litt med kniven før det kokes sammen med de andre ingrediensene i ca 20 min til en sukkerlake.

2. Sett laken til side og la den avkjøle seg mens du kutter opp frukten.

3. La frukten marineres i sukkerlaken minimum 30 minutter, før du server den ved siden av brownies.